smcproject/ml-wiki-sentences huggingface dataset:
1945ൽ സുകാർണോയുടെ ഭാര്യ ഫത്മാവതിയായിരുന്നു ഇന്തോനേഷ്യയെ സ്വതന്ത്രയായി പ്രഖ്യാപിച്ചത്.
പുതിയ രാജ്യത്തിന്റെ ദേശീയ പതാക നിർമ്മിച്ചതും ആദ്യമായി ഉയർത്തിയതും ഫത്മാവതിയായിരുന്നു.
1967 വരെ എല്ലാ വർഷവും അതേ പതാകയാണ് ഉയർത്തിയിരുന്നത്.
ഫത്മാതിയെ വിവാഹം ചെയ്യുന്നതിന് മുൻപി സുകാർണോ നിരവധി തവണ വിവാഹം ചെയ്തിരുന്നു.
എന്നാൽ, അവരെ എല്ലാം രാജ്യത്തെ നിയമപരമായ വഴികളിലൂടെ വിവാഹ മോചനം ചെയ്യുകയായിരുന്നു.
ബഹുഭാര്യത്വം ഫത്മാവതിയും സുകാർണോയും
രാജ്യത്തെ വിവാഹ നിയമങ്ങൾ ഉടച്ചുവാർക്കാനായി ഇന്തോനേഷ്യയിലെ സ്ത്രീകളുടെ അവകാശങ്ങൾ സംരക്ഷിക്കാനുമായി നവീകരണ പ്രസ്ഥാനങ്ങൾ ഉയർന്നുവന്നിരുന്നു.
എന്നാൽ, ഇതിന്റെ തുടക്കത്തിൽ ഈ പ്രസ്ഥാനങ്ങളോട് അനുകൂലമായ നിലപാടായിരുന്നില്ല ഫത്മാവതിക്കുണ്ടായിരുന്നത്.
സുകാർണോയുടെ വീണ്ടും വിവാഹിതനാകാനുള്ള തീരുമാനമായിരുന്നു ഇതിന് കാരണം.
മാത്രവുമല്ല, ഈ സമയത്ത് സുകാർണോ വീണ്ടും വിവാഹിതനാവാൻ തീരുമാനിക്കുകയും ചെയ്തിരുന്നു.
ഫത്മാവതിയെ വിവാഹം മോചനം ചെയ്യാതെ തന്നെ രണ്ടു ഭാര്യമാരെ ഒരേ സമയം നിലനിർത്താനായിരുന്നു ഉദ്ദേശിച്ചിരുന്നത്.
സുകാർണോ വീണ്ടും ഹാർതിനി എന്ന സ്ത്രീയെ വിവാഹം ചെയ്തപ്പോൾ ഫത്മാവതി, മുസ്ലിം നിയമപ്രകാരം അതിനെ എതിർത്തു.
1953ൽ സുകാർണോ മറ്റൊരു സ്ത്രീയെ വിവാഹം ചെയ്തു.
ഇതോടെ, ഫത്മാവതി പ്രസിഡന്റിന്റെ കൊട്ടാരത്തിൽ നിന്ന് പുറത്തുപോയി ഇന്തോനേഷ്യയിലെ ജക്കാർത്തയിൽ തനിച്ച് താമസം തുടങ്ങി.
രാജ്യത്തെിന്റെ പ്രഥമ വനിത എന്ന പദവി സൂക്ഷിക്കാൻ അവരെ അനുവദിച്ചു .
ഈ പരിവർത്തനം വളരുന്ന വനിതാ പ്രസ്ഥാനത്തിന് വലിയ പ്രഹരമായി.
പ്രസിഡന്റിൽ നിന്ന് വിവാഹമോചനം തേടാൻ ഫത്മാവതി തീരുമാനിച്ചിരുന്നു.
എന്നാൽ സുകാർണോയുടെ താൽപര്യങ്ങളെ എതിർക്കുന്ന ഒരു മതനേതാവിനെ കണ്ടെത്താൻ ഫത്മാവതിക്ക് സാധിച്ചില്ല.
എന്നാൽ രാജ്യത്തെ വനിതാ പ്രസ്ഥാനങ്ങൾ ഫത്മാവതിയെ ആശ്വസിപ്പിക്കുകയും അവരോട് പ്രസിഡന്റിന്റെ കൊട്ടാരത്തിലേക്ക് തിരിച്ച് പോകാനും അവരുടെ അവകാശങ്ങൾ പുനസ്ഥാപിക്കാനും പ്രോത്സാഹിപ്പിച്ചുകൊണ്ടിരുന്നു.
ഈ വിവരങ്ങൾ സുകാർണോ അറിയുകയും അദ്ദേഹത്തെ അലോസരപ്പെടുത്തുകയും ചെയ്തു.
സുകാർണോയുടെ പുതിയ ഭാര്യയും ഫത്മാവതിയുടെ ദേഷ്യത്തെ കുറിച്ച് മനസ്സിലാക്കിയിരുന്നു.
സുകാർണോയുടെ പുതിയ ഭാര്യയിൽ അദ്ദേഹത്തിന് രണ്ടു കുട്ടികളുണ്ടായി.
എന്നാൽ, തന്റെ പുതിയ ഭാര്യ തനിക്ക് പ്രഥമ വനിതാ പദവി കൈമാറുന്നത് പരിഗണിക്കണമെന്ന് ഒരു വനിതാ പ്രസ്ഥാനം അവരോട് ഉപദേശിച്ചതായി സുുകാർണോ അറിയാൻ ഇടയായി.
എന്നാൽ ഇതിനോട് സുകാർണോ മോശമായാണ് പ്രതികരിച്ചത്.
സുകാർണോ തന്റെ പുതിയ ഭാര്യയെ ഇന്തോനേഷ്യയിലെ ബോഗോറിലേക്ക് നാട് കടത്തി.
ഫത്മാവതി അവരുടെ അഞ്ചു മക്കളുമൊത്ത്‌ സാമൂഹ്യ രംഗത്ത്‌
1953ൽ ഫത്മാവതിക്ക് തന്റെ മക്കളുടെ ദുരവസ്ഥയെ കുറിച്ച് ആശങ്ക തോന്നുകയും അവർക്ക് ക്ഷയരോഗം ബാധിക്കുകയും ചെയ്തു.
അവർ ഒരു ആശുപത്രി നിർമ്മാണത്തിനായി ഇബി സുകാർണോ ഫൗണ്ടേഷൻ എന്ന പേരിൽ ഫണ്ട് സ്വരൂപിച്ചു.
അടുത്ത വർഷം സർക്കാർ സഹായത്തോടെ ഒരു ആശുപത്രിയുടെ നിർമ്മാണ പ്രവർത്തനം ആരംഭിച്ചു.
ഇത് മാഡം സുകാർണോ ആശുപത്രി എന്ന പേരിൽ അറിയപ്പെട്ടു.
1954ൽ ഫത്മാവതി ആണ് ആശുപത്രിക്ക് തറക്കല്ലിട്ടത്.
എന്നാൽ, ആശുപത്രിയുടെ നിർമ്മാണ പൂർത്തീകരണ പക്രിയ വളരെ നീണ്ടു.
സാമ്പത്തിക പ്രയാസത്താൽ പുതിയ കെട്ടിടത്തിന്റെ നിർമ്മാണം നിർത്തിവെക്കേണ്ടി വന്നു.
1961വരെ തുറന്ന് പ്രവർത്തിക്കാൻ ആയില്ല.
ആരോഗ്യ മന്ത്രാലയത്തിന്റെ കീഴിലായിരുന്നു ആ സമയത്ത് ആശുപത്രി പ്രവർത്തിച്ചത്.
ഇതൊരു ജനറൽ ആശുപത്രിയായിട്ടായിരുന്നു പ്രവർത്തിച്ചിരുന്നത്.
ഇവിടെ ക്ഷയരോഗത്തിനോ കുട്ടികളുടെ വിഭാഗത്തിലോ പ്രത്യേകം ചികിത്സ ലഭ്യമായിരുന്നില്ല.
1967 ആശുപത്രിയുടെ പേര് ഫത്മാവതി സെൻട്രൽ ജനറൽ ആശുപത്രി എന്ന് നാമകരണം ചെയ്തു.
ഫത്മാവതിയുടെ രണ്ടാമത്തെ മകൾ മേഘാവതി സുകാർണോപുത്രി 2001ൽ ഇന്തോനേഷ്യയുടെ പ്രസിഡന്റായി.
1980 മെയ് 14ന് മലേഷ്യയിലെ കുലാലംപൂരിൽ വെച്ച് ഹൃദയാഘാതം മൂലം മരണപ്പെട്ടു.
മക്കയിൽ നിന്നും ഉംറ നിർവഹിച്ച് ജക്കാർത്തയിലേക്കുള്ള യാത്രയിലായിരുന്നു മരണം .
മധ്യ ജക്കാർത്തയിലെ കാരെറ്റ് ബിവാക് സെമിത്തേരിയിൽ മറവ് ചെയ്തു.
ഫത്മാവതി മറവ് ചെയ്ത കാരെറ്റ് ബിവാക് സെമിത്തേരി,മധ്യ ജക്കാർത്ത പൈതൃകം
ഇന്തോനേഷ്യയിലെ ബെങ്ക്കുലുവിലുള്ള വിമാനത്താവളത്തിന് ഫത്മാവതിയുടെ പേരാണ് നൽകിയിരിക്കുന്നത് - ഫത്മാവതി സുകാർണോ എയർപോർട്ട് .
സൗത്ത് ജക്കാർത്തയിൽ ഇവരുടെ പേരിൽ ഒരു ആശുപത്രിയുമുണ്ട്.
ബുറാബേ ദേശീയോദ്യാനം
ബുറാബെ ദേശീയ ഉദ്യാനം (കസാക്: «Бураба́й» мемлекетті́к ұлтты́қ табиғи́ паркі́), കസാക്കിസ്താനിലെ അക്മോല മേഖലയിൽ സ്ഥിതി ചെയ്യുന്ന പ്രകൃതിദത്ത ഉദ്യാനമാണ്.
കസാക്കിസ്ഥാൻ പ്രസിഡന്റിന്റെ നേരിട്ടുള്ള അധികാരപരിധിയിലാണ് ഈ ദേശീയോദ്യാനം.
ദേശീയോദ്യാനം പ്രകൃതി സംരക്ഷണ മേഖലയുടെ നിയന്ത്രണത്തിലായതിനാൽ, ഇതിൻറെ സംരക്ഷിത മേഖലയിൽ സാമ്പത്തികവും അവധിക്കാല വിനോദ പ്രവർത്തനങ്ങളും നിരോധിക്കപ്പെട്ടിരിക്കുന്നു.
1898 ൽ ഒരു സംസ്ഥാന വനമേഖല സ്ഥാപിച്ചതാണ് ഈ പ്രകൃതിദത്തമായ പ്രദേശത്തിൻറെ സംരക്ഷണത്തിലേക്കുള്ള ആദ്യ ചുവടുവയ്പ്പ്.
1920 ൽ ബുറാബേ ദേശസാൽക്കരിക്കുകയും ദേശീയതലത്തിൽ പ്രാധാന്യമുള്ള ഒരു റിസോർട്ട് പട്ടണമായി പ്രഖ്യാപിക്കപ്പെടുകയും ചെയ്തു.
1935 ൽ "നാഷണൽ നേച്ചർ റിസർവ്വ് ഓഫ് ബുറാബേ" രൂപീകരിക്കപ്പട്ടു.
1951 ൽ പ്രകൃതിദത്ത റിസർവ് വിഘടിപ്പിക്കുകയും ബുറാബെ വനം സ്ഥാപിക്കുകയും ചെയ്തു.
ബുറാഖ് (അർത്ഥതലങ്ങൾ )
ബുറാഖിനെ പറ്റിയുള്ള ഭാഷാപരമായിട്ടുള്ള അർത്ഥതലങ്ങൾ അൽ- ഇസ്‌റാഅ്  വൽ-മിറാജിന്റെയും യാത്രയിൽ മുഹമ്മദ് നബി ഉപയോഗിച്ച ഒരു മൃഗമാണ് അൽ-ബുറാഖ് .
അൽ-ബുറാഖ് (കിഴക്കൻ മേഖലയിലെ അതിവേഗ തീവണ്ടി ) ആഫ്രിക്കൻ ഭൂഖണ്ഡത്തിലെ ആദ്യത്തെ അതിവേഗ തീവണ്ടിയാണ് അൽ ബുറാഖ് (ഹൈ സ്പീഡ് ട്രെയിൻ).
ബുറാഖ് (കാർട്ടൂണുകൾ) അൽ-ബുറാഖ് വിഷ്സ് ഡിറ്റക്ടർ (കൊറിയൻ കാർട്ടൂൺ) ബുറാഖ് (അൽതഫത്ത്)  യെമനിലെ അൽ-ബൈദ ഗവർണറേറ്റിലെ അൽ-തുഫ ബുറാഖ് (ട്രൂപ്പ് കാരിയർ) ( ഇറാൻ സൈനിക വ്യവസായം ) അൽ- ബുറാഖ് (സിമാർ) : യമനിലെ ഒരു സ്ഥലം മൊറോക്കൻ കമ്പനിയായ ലാറാക്കി ഡിസൈൻ ചെയ്ത കാറാണ് അൽ ബുറാഖ്.
ഹമാ ഗവർണറേറ്റിലെ ബുറാഖ് ഗ്രാമം ദാരാ ഗവർണറേറ്റിലെ ബുറാഖ് ഗ്രാമം അൽ ബുറാഖ് എയർവേസ്, ഒരു സ്വകാര്യ ലിബിയൻ എയർലൈൻ 2010-ൽ നിർമ്മിച്ച മൊറോക്കൻ ചലച്ചിത്രമാണ് ബുറാഖ്
ബുറാന, പഞ്ചാബ്
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് ബുറാന.
ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ബുറാന സ്ഥിതിചെയ്യുന്നത്.
ബുറാന വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ബുറാന ൽ 7 വീടുകൾ ഉണ്ട്.
ആകെ ജനസംഖ്യ 30 ആണ്.
ഇതിൽ 16 പുരുഷന്മാരും 14 സ്ത്രീകളും ഉൾപ്പെടുന്നു.
ബുറാന ലെ സാക്ഷരതാ നിരക്ക് 53.33 ശതമാനമാണ്.
ബുറാന ലെ 6 വയസ്സിനു താഴെയുള്ള കുട്ടികളുടെ എണ്ണം 5 ആണ്.
ഇത് ബുറാന ലെ ആകെ ജനസംഖ്യയുടെ 16.67 ശതമാനമാണ്.
ബുറാന ലെ 30  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 7 - - ജനസംഖ്യ 30 16 14 കുട്ടികൾ (0-6) 5 3 2 പട്ടികജാതി 30 16 14 പട്ടിക വർഗ്ഗം 0 0 0 സാക്ഷരത 53.33 % 50 % 50 % ആകെ ജോലിക്കാർ 9 9 0 ജീവിതവരുമാനമുള്ള ജോലിക്കാർ 9 9 0 താത്കാലിക തൊഴിലെടുക്കുന്നവർ 0 0 0 ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ പുറത്തേക്കുള്ള കണ്ണികൾ ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ അവലംബങ്ങൾ
ബുറുശസ്‌കി ഭാഷ ഇംഗ്ലീഷ് വിലാസം https://ml.wikipedia.org/wiki/Burushaski
വടക്കൻ പാകിസ്താനിലെ സ്വയംഭരണ പ്രദേശമായ ഗിൽഗിറ്റ്-ബാൾട്ടിസ്താൻ പ്രവിശ്യയിലെ താഴ്‌വരകളിലെ ഹൻസ , നാഗർ, ചിത്രൽ ജില്ലകളിൽ താമസിക്കുന്ന ബുറുശോ ജനങ്ങൾ സംസാരിക്കുന്ന ഒരു സ്വാഭാവിക ഭാഷയാണ് ബുറുശസ്‌കി ( Burushaski : burū́šaskī / بروشسکی‎ ) പൂർണമായ അർഥത്തിൽ, അന്യ ഭാഷകളിൽ നിന്ന് പ്രകടമായ വംശാവലി ബന്ധമില്ലാത്ത ഒരു സ്വാഭാവിക ഭാഷയാണ് ബുറുശസ്‌കി.
2000ലെ കണക്കുപ്രകാരം, ഹൻസ-നഗർ ജില്ല, നോർത്ത് ഗിൽഗിറ്റ് ജില്ല, നോർത്ത് ഗിസെർ ജില്ലയിലെ യാസിൻ, ഇഷ്‌കൊമെൻ എന്നീ താഴ്‌വരകളിലായി 87,000 ആളുകൾ ഈ ഭാഷ സംസാരിക്കുന്നുണ്ട്.
വടക്കൻ ഗിൽഗിറ്റ്-ബാൾട്ടിസ്താൻ, പാമിർ കോറിഡർ അതിർത്തി എന്നിവിടങ്ങളാണ് ഈ ഭാഷയുടെ സ്വദേശം.
ജമ്മു കശ്മീരിലെ ശ്രീനഗറിൽ ഏകദേശം 300 പേർ ബുറുശസ്‌കി ഭാഷ സംസാരിക്കുന്നുണ്ട്.
ബിൽറ്റും, ഖാനുജ, കുൻജുറ്റ്, ബ്രുശസ്‌കി, ബുറുകകി, ബുറുശകി, ബുറുശ്കി,ബുറുഗസ്‌കി, ബ്രുശസ്, വെർചിക്‌വാർ, മിസാസ്‌കി എന്നീ പേരുകളിലും ഈ ഭാഷ അറിയപ്പെടുന്നുണ്ട്.
നിലവിൽ, ബുറുശസ്‌കി ഭാഷ ഉർദുവിൽ നിന്ന് നിരവധി വാക്കുകൾ കടം കൊണ്ടിട്ടുണ്ട്.
ഉർദു വഴി ഇംഗ്ലീഷ്, പേർഷ്യൻ ഭാഷകളിൽ നിന്നും വാക്കുകൾ കടം കൊണ്ടിട്ടുണ്ട്.
ഇൻഡോ-ആര്യൻ ഭാഷകളുടെ ഉപവിഭാഗമായ ദാർദിക് ഭാഷകളായ ഷിന, ഖോവാർ, അതിന് പുറമെ തുർക്കി ഭാഷകളിൽ നിന്നും സിനോ റ്റിബറ്റൻ ഭാഷയായ ബാൽറ്റി, ഈസ്‌റ്റേൺ ഇറാനിയൻ ഭാഷയായ വാഖി, പഷ്‌റ്റോ എന്നീ ഭാഷകളിൽ നിന്നും ബുറുശസ്‌കി വാക്കുകൾ കടംകൊണ്ടിട്ടുണ്ട്.
എന്നാൽ, ബുറുശസ്‌കിയുടെ യഥാർത്ഥ പദാവലി വലിയ കേടുപാടുകളൊന്നുമില്ലാതെ നിലനിൽക്കുന്നുണ്ട്.
വിവിധ ഭാഷാ കുടുംബങ്ങളുമായി ബന്ധം സ്ഥാപിക്കൻ ബുറുശസ്‌കി ഭാഷ ശ്രമം നടത്തിയെങ്കിലും ഭൂരിപക്ഷം ഭാഷാ പണ്ഡിതൻമാരും അത് സ്വീകരിച്ചിട്ടില്ല.
വൈവിധ്യങ്ങൾ
ഹൻസ വാലി, നഗർ വാലി, യാസിൻ വാലി എന്നിവിടങ്ങളിലാണ് ബുറുശസ്‌കി പ്രധാനമായും സംസാരിക്കുന്നത്.
ഹൻസ വാലിയിലും നഗർ വാലിയിലും സംസാരിക്കുന്ന ബുറുശസ്‌കി ചെറിയ വ്യത്യാസമുണ്ട്.
എന്നാൽ നാടോടി ഭാഷ ഒന്നുതന്നെയാണ്.
യാസിൻ വാലിയിലെ വൈവിധ്യം, ഖോവാർ എക്‌സോനിം വെർചിക്വാർ എന്നാണ് അറിയപ്പെടുന്നത്.
ഇത് വളരെ വിഭിന്നമാണ്.
ഹൻസ-നഗറിൽ ഉപയോഗിക്കുന്ന ഭാഷ കൃത്യതയുള്ളതാണ്.
യാസിൻ വാലിയിലെതാണ് വളരെ പ്രയാസമാണ്.
യാസിൻ വാലിയിലേത് ചിലപ്പോൾ വളരെ വ്യത്യസ്തമായ ഭാഷയായി കണക്കാക്കുന്നു.
യാസീൻ വാലിയിലെ അയൽ ഭാഷകളുമായി ചെറിയ സമ്പർക്കം പുലർത്തുന്നുണ്ട്.
ഇവർ ഖോവാർ ഭാഷയും സംസാരിക്കുന്നുണ്ട്.
എഴുത്ത് രീതി, ലിപി
ബുറുശസ്‌കി ഭാഷ മുഖ്യമായും എഴുത്തിനേക്കാൾ സംസാര ഭാഷയായാണ് ഉപയോഗിക്കുന്നത്.
എഴുതാൻ  മിക്കവാറും ഉപയോഗിക്കുന്നത് ഉർദു അക്ഷരമാലയാണ്.
ബുറുശസ്‌കി ഭാഷയ്ക്ക് ശരിയായ വർണ്ണവിന്യാസം -അക്ഷരങ്ങൾ- നിലവിലില്ല.
അബു വാസിർ ഷാഫി എന്നയാൾ ബുറുശസ്‌കി റാസൺ എന്നപേരിൽ ഒരു പുസ്തകം എഴുതിയിട്ടുണ്ട്.
ഇത് എഴുതിയിരിക്കുന്നത് ലത്തീൻ അക്ഷരമാല ഉപയോഗിച്ചാണ്.
സ്വരവിജ്ഞാനം
പ്രധാനമായും അഞ്ച് സ്വാരാക്ഷരങ്ങളാണ് ബുറുശസ്‌കിക്കുള്ളത്.
/i e a o u/.
വിവിധ സങ്കോചങ്ങൾ നീണ്ട സ്വരാക്ഷരങ്ങളായി പരിണമിക്കും വ്യാകരണം
ഇരട്ട ചിഹ്ന ഭാഷയാണ് ബുറുശസ്‌കി ഭാഷ.
സാധാരണയായി വാക്കുകളുടെ ക്രമം വിഷയം - കർമ്മം - ക്രിയ ( subject–object–verb) എന്ന രീതിയിലാണ്.
ബുറുശസ്‌കി ഭാഷയിൽ നാമങ്ങൾക്ക് നാലു ലിംഗഭേദമുണ്ട്.
മനുഷ്യ പുല്ലിംഗം , മനുഷ്യ സ്ത്രീലിംഗം , എണ്ണാവുന്ന വസ്തുക്കൾ , എണ്ണാനാവാത്ത വസ്തുക്കൾ എന്നിവയാണ് നാല് ലിംഗഭേദ നാമങ്ങൾ.
ഒരു നാമത്തിന്റെ ചുമതല ഒരു പ്രത്യേക ലിംഗത്തെ മുഖ്യമായും പ്രവചിക്കലാണ്, ചില വാക്കുകൾ എണ്ണാവുന്നവയിലും എണ്ണാൻ പറ്റാത്തവയിലും ഉൾപ്പെടും.
ഇവ അർത്ഥത്തിനനുസരിച്ചായിരിക്കും.
ബുരാകുമിൻ
ജപ്പാൻ സമൂഹശ്രേണിയിലെ താഴ്ന്നതട്ടിലുള്ള വിഭാഗമാണ് ബുരാകുമിൻ .
കടുത്ത വിവേചനങ്ങൾക്കും അടിച്ചമർത്തലുകൾക്കും വിധേയരായ സമുദായമാണിത്.
സഹായകമായ വിവരങ്ങൾ The Headquarters of Buraku Liberation League The Buraku Liberation and Human Rights Research Institute Archived 2013-05-30 at the Wayback Machine .
The Burakumin : The Complicity of Japanese Buddhism in Oppression and an Opportunity for Liberation Archived 2005-11-25 at the Wayback Machine .
ബുറാൻ
അമേരിക്കൻ സ്പേസ് ഷട്ടിലുകൾക്ക് മറുപടിയെന്ന വണ്ണം സോവിയറ്റ് യൂണിയൻ വികസിപ്പിച്ച സ്പേസ് ഷട്ടിലാണ് ബുറാൻ ( Russian : Бура́н , റഷ്യൻ ഉച്ചാരണം: [bʊˈran] , അർഥം മഞ്ഞുകാറ്റ് ).
റഷ്യയിലെ ബഹിരാകാശ ഏജൻസിയായ എനർജിയ കോർപ്പ് സ്പേസ് എഞ്ചിനീയർ ഗ്ലെബ് ലൊസിനോ ലോസിൻസ്കി ആയിരുന്നു ബുറാന്റെ രൂപകൽപ്പന നടത്തിയത്.
അമേരിക്കൻ സ്പേസ് ഷട്ടിലുകളോട് സമാന രൂപ സാദ്രിശ്യമായാണ് ബുറാൻ രൂപകൽപന ചെയ്തത്.
നിർമ്മിക്കപ്പെട്ട റോക്കറ്റുകളിൽ ഏറ്റവും ശക്തി കൂടിയ എനർജിയ റോക്കറ്റ് ബുറാന്റെ കാരിയർ റോക്കറ്റായി നിർമിച്ചു.
1988 നവംബർ 15ന് ആദ്യത്തെ പരീക്ഷണ ബഹിരാകാശ യാത്ര ബുറാൻ വിജയകരമായി പൂർത്തിയാക്കി.
മൂന്നര മണിക്കൂർ നീണ്ട മനുഷ്യരഹിതമായ യാത്രയിൽ ബുറാൻ ഭൂമിയെ രണ്ടു തവണ വലം വെച്ചു തിരിച്ചിറങ്ങി.
എന്നാൽ അധികം വൈകാതെ സോവിയറ്റ് യൂണിയന്റെ ബഹിരാകാശ പദ്ധതികളിൽ നാഴികക്കല്ലാവുമായിരുന്ന ബുറാൻ പ്രോജക്റ്റ് സാമ്പത്തിക പ്രതിസന്ധിമൂലം റദ്ദാക്കാനുള്ള തീരുമാനം ഉണ്ടായി.
സോവിയറ്റ് യൂണിയന്റെ തകർച്ചക്ക് ശേഷം 1993ൽ പദ്ധതി മുഴുവനായും ഉപേക്ഷിച്ചു.
മോസ്ക്കോയിൽ നിർമിച്ച ബുറാൻ ഷട്ടിലിനെ വിക്ഷേപണ കേന്ദ്രമായ ബൈക്കാനൂർ വിക്ഷേപണ കേന്ദ്രത്തിൽ എത്തിക്കുന്നതിനായാണ് നിർമ്മിക്കപ്പെട്ടതിൽ ഏറ്റവും വലിയ വിമാനം എന്നറിയപ്പെടുന്ന ആന്റൊനോവ് ഏ.
എൻ. 225 നിർമിച്ചത്.
ബുരിഡന്റെ കഴുത ഇംഗ്ലീഷ് വിലാസം https://ml.wikipedia.org/wiki/Buridan%27s_ass അറ്റ്ലാന്റിക്, ശാന്ത സമുദ്രങ്ങളെ ബന്ധിപ്പിക്കുന്ന കടല്പ്പാത പനാമ വഴിയോ നിക്കരാഗ്വ വഴിയോ വേണ്ടത് എന്ന് തീരുമാനികാതെ വിഷമിച്ച അമേരിക്കൻ കോൺഗ്രസിനെ, ബുരിഡന്റെ കഴുതയായി ചിത്രീകരിക്കുന്ന രാഷ്ട്രീയ കുസൃതിച്ചിത്രം - 1900-നടുത്തെങ്ങോ പ്രസിദ്ധീകരിക്കപ്പെട്ടത്.
തീരുമാനങ്ങളെടുക്കാനുള്ള കഴിവില്ലായ്മയെ പ്രതീകാത്മകമായി ചിത്രീകരിക്കുന്ന തത്ത്വചിന്തയിലെ ഒരു സങ്കല്പമാണ് ബുരിഡന്റെ കഴുത (Buridan's ass).
വിശന്നിരിക്കുന്ന ഒരു കഴുതയെ , ഒരേ വലിപ്പവും ഗുണവുമുള്ള രണ്ടു വൈക്കോൽ കെട്ടുകൾക്കു നടുവിൽ നിറുത്തിയാൽ, അതിൽ ഒന്നിനുപകരം മറ്റൊന്നിനെ തെരഞ്ഞെടുക്കാൻ യുക്തിബദ്ധമായ ന്യായമൊന്നും കാണാനാകാത്തതിനാൽ ഏതുകെട്ടിൽ നിന്ന് തിന്നണമെന്ന് തീരുമാനിക്കാനാകാതെ അത് വിശന്നുമരിക്കുമെന്നാണ് ഇവിടെ സങ്കല്പം.
പതിനാലാം നൂറ്റാണ്ടിൽ ഫ്രാൻസിൽ ജീവിച്ചിരുന്ന ജീൻ ബുരിഡൻ എന്ന തത്ത്വചിന്തകന്റെ പേരാണ് ഈ വിരോധാഭാസത്തിന് നൽകിയിരിക്കുന്നത്.
ഈ ആശയം ബുരിഡന്റെ സങ്കല്പമല്ല.
അത് ആദ്യമായി പ്രത്യക്ഷപ്പെടുന്നത് അരിസ്റ്റോട്ടിലിന്റെ , ആകാശങ്ങളെക്കുറിച്ച് (De Caelo) എന്ന കൃതിയിലാണ്.
വിശപ്പും ദാഹവും മൂലം ഒരുപോലെ വലയുന്ന ഒരാൾ ഭക്ഷണത്തിനും പാനീയത്തിനും ഒത്തനടുവിൽപെട്ടാൽ ഭക്ഷണത്തിലേക്കോ പാനീയത്തിലേക്കോ ആദ്യം തിരിയേണ്ടത് എന്നു തീരുമാനിക്കാനാകാതെ വലയുന്ന സ്ഥിതിയാണ് അരിസ്റ്റോട്ടിൽ സങ്കല്പിച്ചത്.
ബുരിഡന്റെ ഇന്നു ലഭ്യമായ രചനകളിലൊന്നും ഈ പ്രശ്നം ചർച്ച ചെയ്തുകാണുന്നില്ല.
വ്യത്യസ്ത പ്രവൃത്തിപന്ഥാവുകൾ മുന്നിൽ കാണുന്ന സാഹചര്യങ്ങളിലൊക്കെ, അറിവുകേടിന്റേയോ അസാധ്യതയുടെയോ തടസ്സമില്ലാത്തപ്പോൾ, കൂടുതൽ മേന്മയുള്ളത് തെരഞ്ഞെടുക്കാൻ മനുഷ്യൻ ബാദ്ധ്യസ്ഥനാണെന്ന ബുരിഡന്റെ തത്ത്വചിന്തയിലെ നിലപാടിന്റെ ധാർമ്മികനിശ്ചിതത്ത്വവാദം (Moral determinism) മൂലമാണ് ഈ സങ്കല്പത്തിന് ബൂരിഡന്റെ പേരു കിട്ടിയത്.
തീരുമാനത്തിന്റെ വരും‌വരായ്കകൾ കൂടുതൽ വ്യക്തമായി മനസ്സിലാക്കാനാകും വരെ അത് താമസിപ്പിക്കുകയാണ് വേണ്ടതെന്നാണ് ബുരിഡൻ കരുതിയത്.
പിൽക്കാലലേഖകന്മാർ ഈ നിലപാടിനെ, ഗുണതുല്യതയുള്ള രണ്ടു വൈക്കോൽ കൂനകൾക്കു നടുവിൽ തീരുമാനമെടുക്കാനാകാതെ വിശന്നുമരിക്കുന്ന കഴുതയുടെ മനോഭാവത്തോടുപമിച്ച് പരിഹസിച്ചു.
കടുത്ത നിശ്ചിതത്ത്വവാദത്തിന്റെ പ്രോക്താക്കളിൽ ചിലർ ബുരിഡന്റെ കഴുതയുടെ അവസ്ഥ അസുഖകരമായതാണെന്ന് സമ്മതിച്ചെങ്കിലും അതിൽ വിരോധാഭാസമൊന്നും ഇല്ലെന്നു വാദിച്ചു.
ഒരേ സാധ്യതകൾ പേറുന്ന രണ്ടു പ്രവൃത്തിമാർഗ്ഗങ്ങൾക്കിടയിൽ ഞെരുങ്ങി, ഒരുവൻ മരിച്ചേക്കാമെന്നു പറയുന്നതിൽ അവർ വൈരുദ്ധ്യമൊന്നും കണ്ടില്ല.
ഉദാഹരണമായി, യഥാർഥ തുല്യതയുള്ള രണ്ടു സാധ്യതകളെ നേരിടുന്ന ഒരുവന്, തീർത്തും യുക്തിസഹമായ തീരുമാനമെടുക്കുക സാധ്യമല്ലെന്നാണ് പ്രഖ്യാത തത്ത്വചിന്തകൻ ബാറുക് സ്പിനോസ സന്മാർഗ്ഗശാസ്ത്രം എന്ന ഗ്രന്ഥത്തിൽ വാദിച്ചത്:
മനുഷ്യന്റെ പ്രവൃത്തികൾക്കു പിന്നിലുള്ളത് സ്വതന്ത്രമനസ്സല്ലെങ്കിൽ, ബുരിഡന്റെ കഴുതയുടെ കാര്യത്തിലെന്നപോലെ, പ്രവൃത്തിമാർഗ്ഗങ്ങളുടെ ആകർഷണീയതകൾ സന്തുലിതമായിരിക്കുമ്പോൾ എന്താണ് സംഭവിക്കുകയെന്ന ചോദ്യം പ്രസക്തമാണ്.
(മറുപടിയായി) വിശപ്പും ദാഹവും ഒരുപോലെ ഉണ്ടായിരിക്കേ, തുല്യ അകലത്തിൽ ഭക്ഷണവും പാനീയവും ഇരിക്കുന്നതുപോലെയുള്ള സന്തുലിതാവസ്ഥയിൽ ഒരാൾ ദാഹവും വിശപ്പും മൂലം മരിച്ചേക്കാമെന്ന് സമ്മതിക്കാൻ ഞാൻ തയ്യാറാണ്.
അത്തരത്തിൽ ഒരുവനെ മനുഷ്യനെന്നതിനേക്കാൾ കഴുതയായല്ലേ കണക്കാക്കേണ്ടതെന്നു ചോദിച്ചാൽ 'എനിക്കറിയില്ല' എന്നാണ് എന്റെ മറുപടി.
"തൂങ്ങിച്ചാകുന്നവരെ ഏതുഗണത്തിൽ പെടുത്തണം", "കുട്ടികളെ വിഡ്ഢികളായോ ഭ്രാന്തന്മാരായോ കണക്കാക്കേണ്ടത്" എന്നു തുടങ്ങിയ ചോദ്യങ്ങൾക്കുള്ള മറുപടിയും എന്റെ കൈവശമില്ല.
— ബാറുക് സ്പിനോസ , സന്മാർഗ്ഗശാസ്ത്രം , രണ്ടാം പുസ്തകം, സ്കോളിയം
ബുരിഡന്റെ കഴുതയുടെ അവസ്ഥയിൽ അടിസ്ഥാനപരമായ ധർമ്മസങ്കടമൊന്നുമില്ലെന്ന് മറ്റുചിലർ വാദിക്കുന്നു.
ഈ വാദമനുസരിച്ച്, വിഷയത്തിന്റെ പരിഗണനയിൽ പ്രസക്തമായ ബൃഹദ്‌വാദങ്ങളെ (Meta arguments) അവഗണിക്കുന്ന ബുരിഡന്റെ കഴുതയുടേത് യുക്തിയല്ല യുക്തിയുടെ പേക്കോലമാണ് (Straw man of reason).
മറ്റൊരുവിധത്തിൽ പറഞ്ഞാൽ, രണ്ടു വൈക്കോൽ കെട്ടുകളും ഒരുപോലെ കാമ്യമെന്ന് സമ്മതിച്ചുകൊണ്ടുതന്നെ, വിശന്നുമരിക്കുന്നത് ഒഴിവാക്കാനായി, അതിലൊന്നിനെ ന്യായവാദങ്ങളൊന്നും നോക്കാതെ തെരഞ്ഞെടുക്കുന്നത് തീർത്തും യുക്തിപൂർമാണ്.
ഈ വാദം ചിലപ്പോഴൊക്കെ വിശ്വാസത്തിന് ന്യായീകരണമായി അവതരിപ്പിക്കപ്പെടാറുണ്ട്.
അന്തമില്ലാത്ത സംശയത്തിൽ ശീതീഭവിച്ചുപോകാവുന്ന അവസ്ഥയിൽ, മനുഷ്യൻ ബുരിഡന്റെ കഴുതയെ അനുകരിക്കാതെ ഏതെങ്കിലുമൊരു വിശ്വാസത്തെ തെരഞ്ഞെടുക്കണം എന്നാണ് അപ്പോൾ വാദിക്കപ്പെടുന്നത്.
അവലംബം ↑ Jean Buridan - New World Encyclopedia - http://www.newworldencyclopedia.org/entry/Jean_Buridan "His name is most familiar through the thought experiment known as Buridan's ass." 1 2 John Buridan - Stanford Encyclopedia of Philosophy - http://plato.stanford.edu/entries/buridan/ - "This particular example is nowhere to be found in Buridan's writings, although there are versions of it going back at least to Aristotle (see De Caelo 295b32)".
↑ ബാറുക് സ്പിനോസ - സന്മാർഗ്ഗശാസ്ത്രം - http://frank.mtsu.edu/~rbombard/RB/Spinoza/ethica2.html
ബുറാ കഥ പുരാതന ജംഗം നാടോടി കലാകാരന്മാർ
വാ മൊഴിയിലവതരിപ്പിക്കപ്പെടുന്ന കഥാ കഥന രീതിയാണ് ബുറാ കഥ.
ആന്ധ്രപ്രദേശ് , തെലങ്കാന എന്നിവടങ്ങളിലാണ് ഇത് അവതരിപ്പിക്കപ്പെടുന്നത്.
ട്രൂപ്പിൽ ഒരു പ്രധാന പ്രകടനക്കാരനും രണ്ട് സഹപ്രവർത്തകരും ഉൾപ്പെടുന്നു.
പ്രാർത്ഥന, സോളോ നാടകം, നൃത്തം, പാട്ടുകൾ, കവിതകൾ, തമാശകൾ എന്നിവ ഉൾക്കൊള്ളുന്ന ഒരു ആഖ്യാന വിനോദമാണിത്.
വിഷയം ഒന്നുകിൽ ഒരു ഹിന്ദു പുരാണ കഥ ( ജംഗം കഥ ) അല്ലെങ്കിൽ ഒരു സമകാലിക സാമൂഹിക പ്രശ്‌നം ആയിരിക്കും.
ഗ്രാമങ്ങളിലെ നിരക്ഷരരായ ജനങ്ങൾക്കിടയിൽ രാഷ്ട്രീയ ആശയങ്ങൾ പ്രചരിപ്പിക്കുകയെന്ന ലക്ഷ്യത്തോടെ 1942 ൽ ഗുണ്ടൂർ ജില്ലയിലാണ് ബുറാ - കഥ വികസിപ്പിച്ചത്.
പൊള്ളയായ ഷെല്ലുള്ള സംഗീത സ്ട്രിംഗ് ഉപകരണമായ തംബുരയെ "ബുറ" എന്ന് വിളിക്കുന്നു.
"കഥ" എന്നാൽ കഥ.
ബുറ എന്നാൽ തെലുങ്കിൽ തലയോട്ടി എന്നാണ്.
മനുഷ്യന്റെ തലയോട്ടിക്ക് സമാനമായ ഒരു ഷെൽ, ചുട്ടുപഴുത്ത കളിമണ്ണ് അല്ലെങ്കിൽ ഉണങ്ങിയ മത്തങ്ങ, അല്ലെങ്കിൽ പിച്ചള, ചെമ്പ് എന്നിവകൊണ്ടാണ് ഇത് നിർമ്മിച്ചിരിക്കുന്നത്.
വീണ ക്ക് സമാനമായ ശബ്ദങ്ങളും സ്വരങ്ങളും ഉത്പാദിപ്പിക്കാൻ ഇവക്ക് കഴിയും.
നാടോടികളുടെ അധ്യാത്മിക ഗാനങ്ങളായാണ് ഇവയുടെ തുടക്കം.
പിന്നീട് ഏറെ ജനകീയമായ ഇവയുടെ അവതരണം ടിവിയിലും റേഡിയോയിലും ഉണ്ടാകാറുണ്ട്.
ജംഗം കഥ എന്ന നാടക രൂപത്തിന്റെ പുതിയ പേരാണിത്.
ശിവ ഭക്തരായ ലിംഗായത്തുകളിലെ നാടോടികളുടെ ശിവ സ്തുതിയാണിത്.
രണ്ടു കലാകാരന്മാരാകും ഈ അവതരണത്തിലുണ്ടാകുക.
കലാകാരനും ഭാര്യയുമാകും മിക്കപ്പോഴും അവതരണത്തിലുണ്ടാകുക.
സാംസ്കാരിക - സാമൂഹിക മാറ്റങ്ങളോടൊപ്പം അവതരണങ്ങളിൽ മതേതര കാഴ്ചപ്പാട് ഉണ്ടായിട്ടുണ്ട്.
മൂന്നു പേരാണ് ഇപ്പോൾ അവതരണങ്ങളിലുണ്ടാകാറുള്ളത്.
പെണ്ട്യാല വെങ്കിടേശ്വറാവു, ശങ്കര ശ്രീകൃഷ്ണ മാധവ റാവു, പരുചുരി രാമകോട്ടയ്യ, സിരിവിസെട്ടി സുബ്ബറാവു, കൊസൂരി പുന്നയ്യ, ഗോവർദ്ധന, കകുമാനു സുബ്ബറാവു, തുടങ്ങിയവരാണ് ഈ രംഗത്തെ പ്രധാന ഹിന്ദു കലാകാരന്മാർ.
അബ്രഹാം ഭാഗവതർ, മനോഹാര കവി, ഖാദർ ഖാൻ സാഹിബ്, ഷെയ്ക്ക് നാസർ തുടങ്ങിയവരാണ് ഹിന്ദു ഇതര കലാകാരന്മാർ.
ആധുനിക രൂപം
പ്രധാന കഥാകാരൻ (കഥകുടു) കഥ വിവരിക്കുന്നു.
അദ്ദേഹം തമ്പുര വായിക്കുകയും സംഗീതത്തിലേക്ക് നൃത്തം ചെയ്യുകയും ചെയ്യുന്നു.
വലതു തള്ളവിരലിൽ ആൻഡെലു എന്ന ലോഹ മോതിരം ധരിക്കുകയും മറ്റൊരു കൈയിൽ മറ്റൊരു മോതിരം പിടിക്കുകയും ഇടയ്ക്കിടെ കൂട്ടിയിടിച്ച് കൂടുതൽ സംഗീതം ചേർക്കുകയും ചെയ്യുന്നു.
സഹ-പ്രകടനം നടത്തുന്നവർ ഗമ്മേട്ട (ഡക്കി അല്ലെങ്കിൽ ബുഡിക്കെ എന്നും വിളിക്കുന്നു), രണ്ട് തലകളുള്ള മൺപാത്രങ്ങൾ.
മൂന്ന്‌ അല്ലെങ്കിൽ‌ കഥകാടി മാത്രം കണങ്കാലുകൾ‌ ധരിക്കുന്നു (ഗജ്ജേലു എന്നും വിളിക്കുന്നു), അവർ‌ നൃത്തം ചെയ്യുമ്പോൾ‌ കൂടുതൽ‌ സംഗീതം നൽകുന്നു.
വലതുവശത്തെ പ്രകടനം നടത്തുന്നയാൾ (ഹസ്യാക്ക, ജോക്കർ എന്നർത്ഥം) ഒരു തമാശക്കാരനായി പ്രവർത്തിക്കുകയും ആക്ഷേപഹാസ്യങ്ങളും തമാശകളും തകർക്കുകയും ചെയ്യുന്നു.
ലൗകിക വഴികൾ അറിയുകയും രാഷ്ട്രീയത്തെക്കുറിച്ചും സാമൂഹിക പ്രശ്‌നങ്ങളെക്കുറിച്ചും സംസാരിക്കുകയും ചെയ്യുന്ന ഒരാളായി ഇടത് വശത്തെ പ്രകടനം നടത്തുന്നയാൾ (രാജകിയ, രാഷ്ട്രീയക്കാരൻ എന്നർത്ഥം) പ്രവർത്തിക്കുന്നു.
പ്രധാന പ്രകടനക്കാരനും സഹപ്രവർത്തകരും നിരന്തരം പരസ്പരം അഭിസംബോധന ചെയ്യുകയായിരുന്നു.
സഹപ്രവർത്തകർ കഥകുഡുവിനെ സംശയത്തോടെ തടസ്സപ്പെടുത്തുന്നു, മാത്രമല്ല അവർ ചിലപ്പോൾ കഥയിലെ പ്രധാന സംഭവങ്ങൾക്ക് "വോവ്!"
"ആഹാ!"
"അതാണ്."
പ്രധാന അവതാരകൻ ഒരു ഗാനം ആലപിക്കുമ്പോഴെല്ലാം, അവൻ അല്ലെങ്കിൽ അവൾ ആരംഭിക്കുന്നത് "വിനാര വീര കുമാര വീര ഗാദ വിനാര" യിൽ നിന്നാണ്, തുടർന്ന് സഹപ്രവർത്തകർ "തന്താന താന തന്താന നാ" ആലപിക്കുന്നു.
ഇതിനെ 'തന്താന കഥ' എന്നും വിളിക്കുന്നു.
ഗ്രാമങ്ങളിൽ ഒരു വിനോദ വിനോദമായിരുന്നു ബുറ കഥ.
രാമായണം , മഹാഭാരതം തുടങ്ങിയ ഇതിഹാസങ്ങളിലെ സംഭവങ്ങളും കംബോജരാജു കഥ, ചിന്നമ്മ കഥ, മുഗുരുമോരതില കഥ മുതലായ രാജാക്കന്മാരുടെ മികച്ചതും ധാർമ്മികവുമായ കഥകൾ വിവരിക്കുന്നതിന് ദസറ അല്ലെങ്കിൽ സംക്രാന്തി ഉത്സവ സീസണുകളിൽ ഇപ്പോഴും ഇത് അവതരിപ്പിച്ചു വരുന്നു.
വർത്തമാന കാലത്ത്
ബുരകത അവതാരകരെ ബുഡഗജംഗലു എന്നാണ് വിളിക്കുന്നത്.
ആധുനിക ജീവിതത്തിൽ ഇന്റർനെറ്റിന്റെയും സിനിമയുടെയും അമിതമായ വളർച്ച കാരണം നിരവധി കലാ രൂപങ്ങൾ ക്ഷയിച്ചു കൊണ്ടിരിക്കുന്നു.
അതിനാൽ ഈ ബുറകഥ പറയുന്നവർ തങ്ങളുടെ പരമ്പരാഗത കല ഉപേക്ഷിച്ച് യാചകരോ കൂലി തൊഴിലാളികളോ ആയിത്തീർന്നു.
ഈ ഗോത്രത്തിൽ ഇപ്പോൾ പോലും വിദ്യാസമ്പന്നരായ ആളുകളില്ല.
ദാരോജ് ഏരമ്മ കർണാടകത്തിലെ ഒരു ബുറാ കഥ അവതാരകയാണ്.
25.06.2020 ൽ ഭാരത സർക്കാർ ബുറാ കഥ ഗായകരുടെ ചിത്രം തപാൽ സ്റ്റാമ്പായി പുറത്തിറക്കുകയുണ്ടായി.
ഇതും കാണുക ജംഗം കീർത്തനം ഹരികത ഒഗ്ഗു കഥ പ്രവാചൻ അവലംബം ഗ്രന്ഥസൂചിക ബാഹ്യ ലിങ്കുകൾ പുരാതന ജംഗം കഥ ബുരകത ഉത്ഭവം ബുരകത വിവരണം കലയായി ജംഗം കഥ ദക്ഷിണേന്ത്യയിലെ കഥ പറയുന്ന വിദ്യകൾ
ബുറിയാസ് (ദ്വീപ്)
ബുറിയാസ് ദ്വീപ് Burias Island ഫിലിപ്പൈൻസിലെ മസ്ബെയ്റ്റ് പ്രവിശ്യയിലെ പ്രമുഖ ദ്വീപാണ്.
ബുറിയാസ് പ്[ആസ് വഴി ബിക്കോൾ ഉപദ്വീപ് വേർതിരിക്കപ്പെട്ടിരിക്കുന്നു.
മറ്റു രണ്ട് പ്രധാന ദ്വീപുകൾ ടിക്കാവോ ദ്വീപ്, മെസ്‌ബെയ്റ്റ് ദ്വീപ് എന്നിവയാണ്.
ഈ ദ്വീപിൽ രണ്ടു മുനിസിപ്പാലിറ്റികളുണ്ട്.
ക്ലാവേറിയ, സാൻ പസ്ക്വാൽ എന്നിവയാണവ .
ഫേരു റെയ്ൻ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ഫേരു റെയ്ൻ.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ഫേരു റെയ്ൻ സ്ഥിതിചെയ്യുന്നത്.
ഫേരു റെയ്ൻ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ഫേരു റെയ്ൻ ൽ 345 വീടുകൾ ഉണ്ട്.
ആകെ ജനസംഖ്യ 1741 ആണ്.
ഇതിൽ 920 പുരുഷന്മാരും 821 സ്ത്രീകളും ഉൾപ്പെടുന്നു.
ഫേരു റെയ്ൻ ലെ സാക്ഷരതാ നിരക്ക് 71.8 ശതമാനമാണ്.
ഫേരു റെയ്ൻ ലെ 6 വയസ്സിനു താഴെയുള്ള കുട്ടികളുടെ എണ്ണം 149 ആണ്.
ഇത് ഫേരു റെയ്ൻ ലെ ആകെ ജനസംഖ്യയുടെ 8.56 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 521 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 445 പുരുഷന്മാരും 76 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 84.45 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 14.2 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ഫേരു റെയ്ൻ ലെ 333  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 345 - - ജനസംഖ്യ 1741 920 821 കുട്ടികൾ (0-6) 149 87 62 പട്ടികജാതി 333 175 158 പട്ടിക വർഗ്ഗം 0 0 0 സാക്ഷരത 71.8 % 56.88 % 43.12 % ആകെ ജോലിക്കാർ 521 445 76 ജീവിതവരുമാനമുള്ള ജോലിക്കാർ 440 386 54 താത്കാലിക തൊഴിലെടുക്കുന്നവർ 74 58 16 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ഫൈകസ് വില്ലോസ ഇംഗ്ലീഷ് വിലാസം https://ml.wikipedia.org/wiki/Ficus_villosa
മോറേസീ കുടുംബത്തിൽപ്പെട്ട ഒരു സപുഷ്പിയാണ് ഫൈക്കസ് വില്ലോസ .
വടക്കൻ ഈസ്റ്റേൺ ഇന്ത്യ , ആൻഡമാൻ ദ്വീപുകൾ , തെക്കൻ ചൈന , മ്യാൻമാർ , ഇന്തോചൈന , തായ്ലാന്റ് , സുമാത്ര , മലേഷ്യ , സിംഗപ്പൂർ , ഫിലിപ്പീൻസ് , ബോർണിയോ , ജാവ , സുലാവേസി , മോളുകാസ് എന്നിവിടങ്ങളിൽ കാണപ്പെടുന്നു.
1,700 മീറ്റർ വരെ ഉയരമുള്ള ഇവ താഴ്ന്ന വനങ്ങളുള്ള മലനിരകളിൽ വളരുന്നു.
നീ സൂൺ സ്വാംപ് ഫോറസ്റ്റ്, ബക്ടി തിമാഹ് നേച്ചർ റിസർവ്, സെൻട്രൽ ക്യാച്ച്മെന്റ് നേച്ചർ റിസർവ്, പുലോ യുബിൻ എന്നിവിടങ്ങളിൽ ഇത് പ്രാദേശികമായി അറിയപ്പെടുന്നു.
സ്പീഷിസുകൾ ഡയീഷ്യസാണ്, പെൺപൂക്കളും ആൺപൂക്കളും പ്രത്യേക സസ്യങ്ങളിലാണ് കാണപ്പെടുന്നത്.
ഇതിന്റെ പൂക്കൾ ഫിഗ് വാസ്പ് ആണ് പരാഗണം നടത്തുന്നത്.
പാകമായ പഴങ്ങൾ പക്ഷികളും സസ്തനികളും ഭക്ഷിക്കുന്നു.
അവലംബം വിക്കിസ്പീഷിസിൽ Ficus villosa എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ഫേസ്‌ബുക്ക് ഇംഗ്ലീഷ് വിലാസം https://ml.wikipedia.org/wiki/Facebook
സ്വകാര്യ ഉടമസ്ഥതയിൽ ഉള്ള ഒരു സാമൂഹ്യ ജാലിക (Website) ആണ് ഫേസ്‌ബുക്ക് .
2004ൽ ആരംഭിച്ച ഫേസ്‌ബുക്ക് 2015  ആഗസ്റ്റ് വരെയുള്ള കണക്കനുസരിച്ച‌് 118 കോടി ഉപയോക്താക്കളുള്ള സൈറ്റാണ്.
ഓരോ ഉപയോക്താവിനും ശരാശരി 130 സുഹൃത്തുക്കൾ വീതമുണ്ട്.
ഫേസ്‌ബുക്കിന്റെ ഉപയോക്താക്കളിൽ 70 ശതമാനവും അമേരിക്കക്ക് പുറത്താണ്.
ഹാർവാർഡ് സർവ്വകലാശാല വിദ്യാർത്ഥികൾ ആയ മാർക്ക് സക്കർബർഗും , ദസ്ടിൻ മോസ്കൊവിത്സും,  ക്രിസ് ഹ്യുസും ചേർന്നാണ്‌ ഈ വെബ്സൈറ്റ് ആരംഭിച്ചത്‌.
ഇന്ന് ലോകത്തിലെ ഏറ്റവും വലിയ ധനികരിൽ ഒരാൾ കൂടിയാണ് മാർക്ക് സക്കർബർഗ് .
ഫേസ്‌ബുക്കിന്റെ വളർച്ച അമ്പരപ്പിക്കുന്നതായിരുന്നു.
ഇന്ന് ഫേസ്‌ബുക്കിന്റെ ചുവടു പിടിച്ച് ധാരാളം സോഷ്യൽ നെറ്റ്വർക്കിംഗ് സൈറ്റുകൾ ഉണ്ട്.
ഗൂഗിളിന്റെ ഗൂഗിൾ പ്ലസ് ആണ് ഒരു ഉദാഹരണം.
എങ്കിലും 2004- ൽ ആരംഭിച്ച ഫേസ്‌ബുക്ക് തന്നെയാണ് ഇന്ന് ലോകത്തിൽ ഒന്നാമത്.
ട്വിറ്റർ , ലിങ്ക്ഡ്ഇൻ എന്നിവ രണ്ടും മൂന്നും സ്ഥാനത്ത് നിലനിൽകുന്നു .
ഗൂഗിൾ കഴിഞ്ഞാൽ ലോകത്ത് ഏറ്റവും കൂടുതൽ ആൾക്കാർ ഉപയോഗിക്കുന്ന ജാലിക ആണ് ഫേസ്‌ബുക്ക്.
ഇന്ത്യയിൽ ഇതിന് മൂന്നാം' സ്ഥാനമാണുള്ളത്.
ഇന്ത്യയിലെ സാമൂഹ്യജാലികാ ഉപയോക്താക്കൾക്ക് സ്വന്തം ഭാഷയിൽ തന്നെ ആശയവിനിമയം നടത്താനുള്ള സംവിധാനവുമായാണ് ഫേസ് ബുക്ക് ഇന്ത്യയിൽ രംഗത്തെത്തിയിരിക്കുന്നത്.
ഇന്ത്യൻ ഭാഷകളായ‍ ഹിന്ദി , പഞ്ചാബി , ബംഗാളി , തെലുങ്ക് , തമിഴ് , മലയാളം തുടങ്ങിയ ഭാഷകളിലും ഫേസ്‌ബുക്കിൽ ആശയവിനിമയം നടത്താം.
ഫേസ്‌ബുക്ക് സ്വാധീനം വിവിധ മണ്ഡലങ്ങളിൽ സാമൂഹ്യമണ്ഡലത്തിൽ
ഫേസ്‌ബുക്ക് അടക്കമുള്ള സാമൂഹ്യജാലികകൾ വ്യക്തികളുടെ സാമൂഹികജീവിതത്തെ പല രീതിയിലും സ്വാധീനിച്ചിട്ടുണ്ട്.
മുറിഞ്ഞു പോയ സൗഹൃദങ്ങളെയും ബന്ധങ്ങളെയും കൂട്ടി യോജിപ്പിക്കുവാൻ ഫേസ്‌ബുക്കിന് സാധിക്കാറുണ്ട്.
ജോൺ വാട്സൺ എന്ന വ്യക്തിക്ക് 20 വർഷം മുൻപ് നഷ്ടപ്പെട്ട തന്റെ മകളെ അവളുടെ ഫേസ്‌ബുക്ക് പ്രൊഫൈൽ വഴിയായി കണ്ടെത്തുവാൻ സാധിച്ചത് അത്തരത്തിലുള്ള ഒരു സംഭവമാണ്.
വഞ്ചകനായ ഒരു കാമുകന്റെ യഥാർഥ മുഖം വെളിപ്പെടുത്തി ഐശ്വര്യ ശർമയിട്ട പ്രേഷണം (പോസ്റ്റ്) നിമിഷനേരംകൊണ്ടാണ് സമൂഹമാധ്യമത്തിൽ സാംക്രമികമായത്.
അതേ സമയം, ചില പഠനങ്ങൾ കുടുംബബന്ധങ്ങളിലുണ്ടാകുന്ന വിള്ളലുകൾക്ക് ഫേസ്‌ബുക്കിനെ കുറ്റപ്പെടുത്തുന്നുണ്ട്.
ദാമ്പത്യബന്ധത്തിലെ അവിശ്വസ്ത, വിവാഹമോചനം തുടങ്ങിയവക്ക് ഫേസ്‌ബുക്ക് കാരണമാകുന്നുവെന്ന നിലയിലുള്ള വാർത്തകളും ഉണ്ട്.
എന്നാൽ ഈ വാർത്തകളുടെ നിജസ്ഥിതി ചോദ്യം ചെയ്യപ്പെട്ടിട്ടുണ്ട്.
സംഘടനകൾക്കു് സാമ്പത്തികമായി സംഭാവനകൾ നല്കാൻ സാധ്യതയുള്ള വ്യക്തികൾ, ലൈക്ക് ചെയ്യാനുള്ള അവസരമുണ്ടെങ്കിൽ സംഭാവന പണമായി നല്കാതെ സംഘടനയുടെ പേജിൽ ഒരു ലൈക്കായി നല്കിക്കൊണ്ടു് തങ്ങളുടെ കടമ നിർവ്വഹിച്ചതായി കരുതി സംതൃപ്തിയടയുമെന്നു് ഒരു ഗവേഷണം കാണിക്കുന്നു.
രാഷ്ട്രീയമണ്ഡലത്തിൽ
അടുത്ത കാലത്ത് വിവിധ രാജ്യങ്ങളിൽ ഏകാധിപത്യ ഭരണകൂടങ്ങൾക്കെതിരെ യുവജനതയുടെ വൻപങ്കാളിത്തത്തോടെ നടന്ന വിപ്ലവങ്ങളുടെ മുഖ്യ ചാലകങ്ങളായി വർത്തിച്ചത് ഫേസ്‌ബുക്ക് അടക്കമുള്ള ഇന്റർനെറ്റ് മാധ്യമങ്ങളായിരുന്നു.
ഇവയിൽ ഈജിപ്തിലെ ഏപ്രിൽ 6 യുവജനപ്രസ്ഥാനം തികഞ്ഞ ഒരു ഫേസ്‌ബുക്ക് ഉപയോക്തൃകൂട്ടായ്മ തന്നെയായിരുന്നു.
എന്നാൽ പൊതുസമൂഹത്തിന് ഗുണപരമല്ലാത്ത രീതിയിലുള്ള സംഘടിക്കലുകൾക്കും ഫേസ്‌ബുക്ക് വഴിയൊരുക്കിയിട്ടുണ്ട്.
2011 ഓഗസ്റ്റിൽ ലണ്ടനിലും സമീപ നഗരങ്ങളിലും നടന്ന കലാപങ്ങളിൽ അക്രമികൾ തങ്ങൾക്ക് സംഘം ചേരുവാനും പദ്ധതികൾ ആസൂത്രണം ചെയ്യുവാനുമുള്ള ഉപാധിയായി ഫേസ്‌ബുക്കിനെ ഉപയോഗപ്പെടുത്തി എന്ന ആരോപണവും ഉയർന്നു വന്നിട്ടുണ്ട്.
അവലംബം പുറത്തേക്കുള്ള കണ്ണികൾ വിക്കിവാർത്തകളിൽ ബന്ധപ്പെട്ട വാർത്തയുണ്ട്: Bloggers investigate social networking websites Facebook എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.